Държавен вестник, бр. 50, 2012 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  50
§ 2. В чл. 31, ал. 4 след думите „норма­
тивни актове“ се добавя „заедно с мотивите, 
съответно доклада“ и се поставя запетая.
§ 3. В чл. 35 се правят следните изменения 
и допълнения: 
1. В ал. 2 се създава т. 7:
„7. дали е проведено публично обсъждане 
по предложения акт, както и резултатите от 
него.“
2. В ал. 3 накрая се поставя запетая и се 
добавя „а в справката за отразяване на ста­
новищата – и предложенията и становищата, 
постъпили по реда на чл. 26, ал. 2 от Закона 
за нормативните актове“.
§ 4. В чл. 59, ал. 1 т. 7 се отменя.
§ 5. В приложение № 2 към чл. 53, ал. 1 и 
чл. 54, ал. 1 се правят следните изменения:
1. На ред „Обща администрация“ числото 
„114“ се заменя със „115“.
2. На ред „дирекция „Административно 
обслужване“ числото „20“ се заменя с „21“.
3. На ред „Специализирана администрация“ 
числото „143“ се заменя със „142“.
4. На ред „дирекция „Програмиране на 
средствата от Европейския съюз“ числото 
„31“ се заменя с „29“.
5. На ред „дирекция „Информация и системи 
за управление на средствата от Европейския 
съюз“ числото „17“ се заменя с „15“.
6. На ред „дирекция „Оперативна програма 
„Техническа помощ“ числото „17“ се заменя 
с „20“.
7. На ред „Секретариат на Междуведом­
ствения съвет по въпросите на военнопро­
мишления комплекс и мобилизационната 
готовност на страната“ думите „въпросите на 
военнопромишления комплекс и мобилиза­
ционната готовност на страната“ се заменят 
с „отбранителна индустрия и сигурност на 
доставките“.
Министър-председател:
Бойко Борисов
Главен секретар на Министерския съвет:
Росен Желязков
6167
ПОСТАНОВЛЕНИЕ № 130
ОТ 26 ЮНИ 2012 Г.
за приемане на Нормативи за определяне гъс­
тотата на точките за достъп до пощенската 
мрежа на пощенския оператор със задължение 
за извършване на универсалната пощенска 
услуга, така че да съответстват по брой и 
гъстота на нуждите на потребителите
МИНИСТЕРСКИЯТ СЪВЕТ
П О С Т А Н О В И :
Член единствен. Приема Нормативи за 
определяне гъстотата на точките за достъп до 
пощенската мрежа на пощенския оператор със 
задължение за извършване на универсалната 
пощенска услуга, така че да съответстват по 
брой и гъстота на нуждите на потребителите.
За министър-председател:
Цветан Цветанов
Главен секретар на Министерския съвет:
Росен Желязков
Нормативи за определяне гъстотата на 
точките за достъп до пощенската мрежа на 
пощенския оператор със задължение за из­
вършване на универсалната пощенска услуга, 
така че да съответстват по брой и гъстота 
на нуждите на потребителите
Раздел І
Общи положения
Чл. 1. С нормативите се определя гъстотата 
на точките за достъп до мрежата на пощенския 
оператор със задължение за извършване на 
универсалната пощенска услуга, като:
1. всички потребители на универсална­
та пощенска услуга са равнопоставени при 
ползването є;
2. броят и разположението (гъстотата) на 
точките за достъп отчитат нуждите на по­
требителите;
3. броят и разположението (гъстотата) на 
точките за достъп осигуряват извършването 
на универсалната пощенска услуга в рамките 
на определено работно време с качество, в 
съответствие с нормативите по чл. 15, ал. 1, 
т. 7 от Закона за пощенските услуги.
Чл. 2. (1) Нормативите се отнасят за точките 
за достъп, в които се извършва универсалната 
пощенска услуга.
(2) Точките за достъп по ал. 1 са пощенски 
служби (стационарни пощенски станции) и 
пощенски кутии.
Раздел ІІ
Откриване на пощенски служби
Чл. 3. Пощенски служби се откриват в 
населени места с население над 800 жители.
Чл. 4. В населени места с население под 800 
жители с цел гарантиране извършването на 
универсалната пощенска услуга обслужването 
на потребителите може да се осъществява 
чрез един или няколко от следните начини: 
мобилни пощенски станции, пощенски агент­
ства, изнесени пощенски гишета.
Чл. 5. (1) В срок 30 дни преди откриване 
на пощенска служба операторът със задъл­
жение за извършване на универсалната по­
щенска услуга представя мотивирано писмено 
предложение за одобряване от Комисията за 
регулиране на съобщенията, съдържащо:
1. прогнозни данни за финансов резултат, 
трафик, приходи и разходи;
2. решение на ръководния орган на опе­
ратора.